turjo4nis/wikipedia-bn-dump-20250701 huggingface dataset:
ভারতের সাধারণ নির্বাচন, ১৯২৩

১৯২৩ সালে সাধারণ নির্বাচন কেন্দ্রীয় বিধানসভা পরিষদ ও প্রাদেশিক পরিষদ উভয়ের জন্য ব্রিটিশ ভারতের মধ্যে অনুষ্ঠিত হয়। কেন্দ্রীয় বিধানসভার ১৪৫টি আসন ছিল যার মধ্যে ১০৫টি জনসাধারণের দ্বারা নির্বাচিত হয়েছিল।

ফলাফল

বিধানসভা পরিষদ

উল্লেখযোগ্য সদস্য 
 মতিলাল নেহেরু, স্বরাজ
 মুহাম্মদ আলী জিন্নাহ, সতন্ত্র
 মদন মোহন মলৌভী, মডারেট
 বিপিনচন্দ্র পাল
 হারি সিং
 পি. এস. শিবাস্বামী
 পুরুষোত্তম ঠাকুরদাস
 এন. এম. জোশী
 দেওয়ান চ্যামেন লাল
 কে. সি. নিওজি
 আর. কে. সেনমূখাম, স্বরাজ
 টি. সি. গোস্বামী
 ভিথালভাই পেটেল
 টি. রঙ্গচারি
 হারবিলাস সর্দার
 অমর নাথ দত্ত
 সি. এস. রাঙ্গা
 কাস্তুরভাই লালভাই

প্রাদেশিক পরিষদ 

 ১লা জানুয়ারি, ১৯২৪ পর্যন্ত যে সকল আসন শুন্য ছিল।

তথ্যসূত্র 

ব্রিটিশ ভারতের সাধারণ নির্বাচন
১৯২৩-এ ভারতে সাধারণ নির্বাচন
দ্রাং-দ্রুং হিমবাহ

দ্রাং-দ্রুং হিমবাহ ভারতের জম্মু ও কাশ্মীর রাজ্যের দ্বিতীয় বৃহত্তম পার্বত্য হিমবাহ।

অবস্থান 

দ্রাং-দ্রুং হিমবাহ ভারতের জম্মু ও কাশ্মীর রাজ্যের কার্গিল জেলায় পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত।  হিমবাহটি  দীর্ঘ ও সমুদ্রপৃষ্ঠ থেকে  উঁচুতে অবস্থিত। 
 হিমবাহটি থেকে কার্গিল শহর থেকে  দক্ষিণে ও শ্রীনগর থেকে পূর্বে অবস্থিত।

বৈশিষ্ট্য 

দ্রাং-দ্রুং হিমবাহ জম্মু ও কাশ্মীর রাজ্যের দ্বিতীয় বৃহত্তম পার্বত্য হিমবাহ। এই রাজ্যে আকৃতিতে কারাকোরাম পর্বতশ্রেণীর সিয়াচেন হিমবাহের পরেই এর স্থান।  এই হিমবাহ থেকে জাংস্কার নদীর উপনদী ডোডা নদীর উৎপত্তি হয়েছে।  এই হিমবাহ থেকে  উচ্চ ডোডা পর্বত উঠেছে।

ভ্রমণ 

এই হিমবাহে যেতে গেলে শ্রীনগর থেকে ১ডি নং জাতীয় সড়ক ধরে কার্গিল শহরে এসে সেখান থেকে কার্গিল-জাংস্কার সড়ক ধরে সুরু নদীর গর্জ উপত্যকা বরাবর গিয়ে পেনসি গিরিবর্ত্মে উপস্থিত হতে হয়। 
 পেনসি গিরিবর্ত্ম থেকে এক দিনের হাঁটা পথে গেলে  এই হিমবাহে পৌছানো যায়। জোজি গিরিবর্ত্ম ও পেনসি গিরিবর্ত্মে সারা বছরপ্রচন্ড তুষারপাত হওয়ায় এই রাস্তা শুধুমাত্র মে থেকে সেপ্টেম্বর পর্যন্ত খোলা থাকে ।

তথ্যসূত্র 

হিমবাহ
ভারতের হিমবাহ
জম্মু ও কাশ্মীরের হিমবাহ
কার্গিল জেলা
লাদাখের ভূগোল
ডোডা নদী

ডোডা নদী বা স্টোড নদী  ভারতের জম্মু ও কাশ্মীর রাজ্যে অবস্থিত একটি নদী।

ভূগোল 

ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে।  এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে। পাদুমে পৌঁছে নদীটি সারাপ নদীর সাথে মিশে সিন্ধু নদের উপনদী জাংস্কার নদী তৈরী করেছে।

উপত্যকা 

ডোডা বা স্টোড নদী দ্বারা সৃষ্ট উপত্যকা স্টোড নদী উপত্যকা নামে পরিচিত। এই উপত্যকায় ডোডা নদীর জল ব্যবহার করে গম, বার্লি, মটর চাষ করা হয়ে থাকে।  শীতকালে পেনসি গিরিবর্ত্ম এলাকায় প্রচন্ড তুষারপাতের ফলে ডোডা নদীর জল জমে যায় এবং স্টোড নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে।

তথ্যসূত্র 

ভারতের নদী
জম্মু ও কাশ্মীরের নদী
লাদাখের নদী
সারাপ নদী

সারাপ নদী () ভারতের জম্মু ও কাশ্মীর রাজ্যে অবস্থিত একটি নদী।

ভূগোল 

সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে।  এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়।  পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়।  এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়ে পাদুমে পৌঁছে নদীটি ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে।

উপত্যকা 

সারাপ নদীর জল দক্ষিণ ভাগের উপত্যকায় ব্যবহার করে গম, বার্লি, মটর চাষ করা হয়ে থাকে।  শীতকালে এই নদী উপত্যকা এলাকায় প্রচন্ড তুষারপাতের ফলে সারাপ নদীর জল জমে যায় এবং নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে।

তথ্যসূত্র 

ভারতের নদী
জম্মু ও কাশ্মীরের নদী
লাদাখের নদী
জাংস্কার নদী

জাংস্কার নদী ভারতের জম্মু ও কাশ্মীর রাজ্যের ওপর দিয়ে প্রবাহিত একটি নদী।

ভূগোল 

জাংস্কার নদী সিন্ধু নদের উপনদী । এই নদী ডোডা নদী ও সারাপ নদী মিলিত হয়ে তৈরী হয়েছে।

ডোডা নদী 

ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে।  এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে।

সারাপ নদী 

সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে।  এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়।  পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়।  এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়েছে।

জাংস্কার নদী 

পাদুমে পৌঁছে সারাপ নদী ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে।  এরপর এই নদী জাংস্কার গর্জের মধ্যে দিয়ে উত্তর পূর্ব দিকে প্রবাহিত হয়ে নিম্মুতে সিন্ধু নদের সাথে মিলিত হয়েছে।

চাদর ট্রেক 

জাংস্কার নদীর গর্জ বরাবর গ্রীষ্মকালে চিলিং থেকে নিম্মু পর্যন্ত ভ্রমণপিপাসুদের ভিড় লেগে থাকে। শীতকালে জাংস্কার যাওয়ার রাস্তা তুষারপাতের জন্য বন্ধ হয়ে গেলে, বরফ জমা জাংস্কার নদীর ওপর দিয়ে ট্রেকাররা চিলিং, তিলত সামদো, টিব, নেরাক হয়ে পাদুম পর্যন্ত কয়েকদিনে হেঁটে যেতে পারে। এই ট্রেক চাদর ট্রেক নামে বিখ্যাত। শীতকালে নেরাক গ্রামে অবস্থিত জমে যাওয়া জলপ্রপাত ট্রেকারদের নিকট একটি আকর্ষণীয় স্থান।

তথ্যসূত্র 

ভারতের নদী
লাদাখের নদী
হিমালয়
আরপদ এলো

আরপদ এমরিক এলো (; জন্ম: ২৫ আগস্ট, ১৯০৩ - মৃত্যু: ৫ নভেম্বর, ১৯৯২) অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।

প্রারম্ভিক জীবন 
১৯১৩ সালে পিতা-মাতার সাথে তিনিও মার্কিন যুক্তরাষ্ট্রে চলে যান। মিলওয়াওকি’র মারকুইত বিশ্ববিদ্যালয়ে পদার্থবিজ্ঞানের অধ্যাপক ছিলেন এলো। ১৯৭৮ সালে দ্য রেটিং অব চেজপ্লেয়ার্স, পাস্ট এন্ড প্রেজেন্ট শিরোনামে দাবা খেলাবিষয়ক গ্রন্থ রচনা করেন। উইসকনসিনের ব্রুকফিল্ডে তার দেহাবসান ঘটে।

১৯৩০-এর দশকে মিলওয়াওকিতে শক্তিশালী দাবাড়ু হিসেবে পরিচিত ব্যক্তিত্ব। মিলওয়াওকি পরবর্তীকালে দেশের শীর্ষস্থানীয় দাবা শহরের নেতৃত্ব লাভ করে। তিনি তিনি আটবার উইসকনসিন স্টেট চ্যাম্পিয়নশীপ জয় করেন।

এলো রেটিং পদ্ধতি 

এলো দাবা খেলোয়াড়দের উপযোগী রেটিং পদ্ধতি উদ্ভাবনের বিশ্বব্যাপী পরিচিত হয়ে আছেন। ১৯৫০ সালে মার্কিন যুক্তরাষ্ট্রের দাবা ফেডারেশনের ব্যবসায় ব্যবস্থাপক কেনেথ হার্কনেস দাবা রেটিং পদ্ধতি উদ্ভাবন করেন। ১৯৬০ সালের মধ্যে হার্কনেসের পদ্ধতি উন্নয়নে এলো নিজস্ব সূত্র প্রয়োগ ঘটান। অতঃপর ১৯৬০ সালে সেন্ট লুসিয়ায় মার্কিন যুক্তরাষ্ট্রের দাবা ফেডারেশনের সভায় নতুন পদ্ধতি হিসেবে এলো রেটিং পদ্ধতি গৃহীত ও অনুমোদিত হয়।
১৯৭০ সালে বিশ্ব দাবা ফেডারেশন ফিদে এলো রেটিং পদ্ধতি ব্যবহারে সম্মতি প্রকাশ করে। ১৯৮০-এর দশকের মধ্যভাগ পর্যন্ত এলো নিজেই রেটিংয়ের হিসাব-নিকাশ কষতেন।

তথ্যসূত্র

বহিঃসংযোগ 
 

হাঙ্গেরীয় দাবাড়ু
১৯০৩-এ জন্ম
১৯৯২-এ মৃত্যু
মার্কিন দাবাড়ু
হাঙ্গেরীয় বংশোদ্ভূত মার্কিন নাগরিক
হাঙ্গেরীয় পদার্থবিজ্ঞানী
মার্কিন পদার্থবিজ্ঞানী
হাঙ্গেরীয় বিজ্ঞানী
২০শ শতাব্দীর মার্কিন পদার্থবিজ্ঞানী
২০শ শতাব্দীর মার্কিন গণিতবিদ
দাবাতাত্ত্বিক
মার্কিন পরিসংখ্যানবিদ
মাচোই হিমবাহ

মাচোই হিমবাহ ভারতের জম্মু ও কাশ্মীর রাজ্যের একটি পার্বত্য হিমবাহ।

অবস্থান 

মাচোই হিমবাহ হিমালয় পর্বতশ্রেণীর উত্তর পূর্ব প্রান্তে জম্মু ও কাশ্মীর রাজ্যে ১ডি নং জাতীয় সড়কের ওপর অবস্থিত জোজি গিরিবর্ত্মের ডানদিকে নয় কিলোমিটার দীর্ঘ একটি পার্বত্য হিমবাহ। এই হিমবাহ থেকে সোনমার্গ ৮ কিলোমিটার পূর্বে অবস্থিত।

বৈশিষ্ট্য 

মাচোই হিমবাহ সমুদ্রপৃষ্ঠ থেকে ৪৮০০ মিটার উঁচুতে অবস্থিত। এই হিমবাহের পূর্ব প্রান্তে ৫৪৫৮ মিটার উচ্চ মাচোই পর্বত অবস্থিত। এই হিমবাহ থেকে পশ্চিমদিকে সিন্দ নদী ও পূর্বদিকে দ্রাস নদী প্রবাহিত হয়েছে।

তথ্যসূত্র 

হিমবাহ
ভারতের হিমবাহ
জম্মু ও কাশ্মীরের হিমবাহ
মাচোই পর্বত

মাচোই পর্বত ভারতের জম্মু ও কাশ্মীর রাজ্যে অবস্থিত একটি পর্বত।

অবস্থান 
 
মাচোই পর্বত ভারতের জম্মু ও কাশ্মীর রাজ্যের গান্দরবল জেলায় অবস্থিত  উচ্চ এক পর্বত।  এই পর্বতটি শ্রীনগর থেকে ১০৫ কিলোমিটার উত্তরপূর্বে ও সোনমার্গ থেকে ২৫ কিলোমিটার পূর্বে জোজি গিরিবর্ত্ম ও অমরনাথ গুহার মাঝে অবস্থিত। পর্বতটির পশ্চিমদিকে মাচোই হিমবাহ অবস্থিত।

আরোহণের ইতিহাস 

এই পর্বতটি ১৯১২ খ্রিষ্টাব্দে ডঃ আর্নেস্ট নেভের নেতৃত্বে এক ব্রিটিশ অভিযাত্রী দল প্রথম পর্যবেক্ষণ করেন, কিন্তু তারা আরোহণের চেষ্টা করেননি। ১৯৮৪ খ্রিষ্টাব্দের ১০ই সেপ্টেম্বর ভারতীয় সেনাবাহিনীর এক অভিযাত্রী দল এই পর্বতের শৃঙ্গে প্রথমবার আরোহণ করেন।

আরোহণের পথ 

বালতাল থেকে ২০ কিলোমিটার পথে আমরনাথ গুহার ডানদিক বরাবর রাস্তা দিয়ে মাচোই পর্বতের পশ্চিম দিকে যাওয়া মাচোই পর্বতশৃঙ্গে ওঠার সহজ পথ।  উত্তরদিকের রাস্তা অত্যন্ত খাঁড়া এবং পুরো মাচোই হিমবাহ অতিক্রম করে যেতে হয়। পূর্বদিকের রাস্তা অত্যন্ত দুর্গম।

তথ্যসূত্র 

জম্মু ও কাশ্মীরের পর্বত
দ্রাস নদী

দ্রাস নদী () ভারতের কেন্দ্রশাসিত অঞ্চল লাদাখের কার্গিল জেলায় অবস্থিত একটি নদী।

ভূগোল 

দ্রাস নদী শ্রীনগর থেকে  ও সোনমার্গ থেকে  পূর্ব দিকে অবস্থিত মাচোই হিমবাহ থেকে উৎপত্তি লাভ করে।  এরপর এই নদী উত্তরপূর্ব দিকে ১ডি নং জাতীয় সড়কের সমান্তরালে প্রবাহিত হয়ে দ্রাস উপত্যকা তৈরী করে।  এই উপত্যকায় এই নদীর সাথে মাশকো উপত্যকার হিমবাহে উৎপন্ন হওয়া মাশকো নালা ও গাম্রু নালা মেশে।  খার্বুতে দ্রাস নদীর সাথে শিঙ্গো নদী মিশে দ্রাস নদীর আয়তন দ্বিগুণ হয়। এই নদী মাতায়ান, খার্বু, কাকশার ও দ্রাস শহরের পাশ দিয়ে প্রবাহিত হয়ে  কার্গিল শহরের  উত্তরে খারুলে দ্রাস নদী সুরু নদীর সাথে মিলিত হয়।

তথ্যসূত্র 

ভারতের নদী
লাদাখের নদী
হিমালয়
দাবা অলিম্পিয়াড ১৯২৭

১ম দাবা অলিম্পিয়াড, জুলাই ১৮ থেকে জুলাই ৩০, ১৯২৭ সালে লন্ডন, যুক্তরাজ্যে ফিদে আয়োজন করে। ১ম মহিলা বিশ্ব দাবা চ্যাম্পিয়নশিপ এই অলিম্পিয়াডের সময় অনুষ্ঠিত হয়।

আর্জেন্টিনা ছাড়া, সমস্ত অংশগ্রহণকারী দেশগুলি ইউরোপের ছিল।

ফলাফল

দলগত স্ট্যান্ডিং 

{| class="wikitable"
! # !!দেশ !! খেলোয়াড় !! পয়েন্ট
|-
| bgcolor="gold"|১ ||  || গিজা মারজি, গিজা নাজি, আরপাদ বইদ, করনেল হাভাশি, অ্যান্ড্রে স্টেনার || ৪০
|-
| bgcolor="silver"|২ ||  || ওলা হারমান কাউস, হরগ্যান নরমান হ্যানসেন, এরিক অ্যান্ডসেন , কার্ল রুবেন || ৩৮.৫
|-
| bgcolor="cc9966"|৩ ||  || হেনরি আর্নেস্ট আটকিন্স, ফ্রেডেরিক ইয়েটস, জর্জ অ্যালান থমাস, রেজিনাল্ড প্রাইস মারশেল, স্পেন্সর || ৩৬.৫
|-
| ৪ ||  || ম্যাক্স ইউ, অ্যানরই উইনিক, ক্রুনে, জান উইলএম, উইলএম স্কেলফাউট || ৩৫
|-
| ৫ ||  || Réti, Gilg, Hromádka, Pokorný, Prokeš || ৩৪.৫
|-
| ৬ ||  || Tarrasch, Mieses, Carls, Wagner || ৩৪
|-
| ৭ ||  || Grünfeld, Lokvenc, Kmoch, Wolf, Gruber || ৩৪
|-
| ৮ ||  || Johner H., Naegeli, Zimmermann, Grob, Michel || ৩২
|-
| ৯ ||  সার্বিয়ার রাজত্ব|| Kostić, Vuković V., Asztalos, Kalabar || ৩০
|-
| ১০ ||  || স্তেফানো রসসেল্লি দেল তুর্ক, মারিও মন্তিচেল্লি, মাক্স রোমি, আন্তনিও সাক্কনি || ২৮.৫
|-
| ১১ ||  || Nilsson, Nyholm, Jakobson, Stoltz || ২৮
|-
| ১২ ||  || Grau, Rivarola, Nogués Acuña, Palau || ২৭
|-
| ১৩ ||  || আন্ড্রে চেরন, আন্ড্রে মাফাং, জর্জেস রেনাউড, লুই বেটবেডের || ২৪.৫
|-
| ১৪ ||  || আনাতল চেপানফ, রাস্মুসসন, হেইলিমো, তেরহো|| ২১.৫
|-
| ১৫ ||  || জর্জ কাল্টনস্কি, সেন্সার আই., লুভিয়া, সেমসার এম. || ২১.৫
|-
| ১৬ ||  || মানুয়েল গল্মায়ো, ভালেন্তি মারিন, ভিলারদেব, সোলের || ১৪.৫
|}

ব্যক্তিগত পদক 

No board order was applied and only top six individual results were awarded with a prize.
 Gold medal won George Alan Thomas (England), scoring 12/15 (80.0%) and
 Gold medal won Holger Norman-Hansen (Denmark), scoring 12/15 (80.0%);
 Bronze medal won Richard Réti (Czechoslovakia), scoring 11½/15 (76.7%);
 Fourth place - Géza Maróczy (Hungary), scoring 9/12 (75.0%);
 fifth place - Ernst Grünfeld (Austria), scoring 9½/13 (73.1%); 
 Six place - Max Euwe (Netherlands), scoring 10½/15 (70.0%).

তথ্যসূত্র 

 1st Chess Olympiad: London 1927 OlimpBase
Chess Olympiad London 1927 http://chess.comrel.pl/2012/06/wywiad-z-autorem.html

আরো দেখুন 

 দাবা অলিম্পিয়াড ১৯২৮ (The Hague 1928)

১
১৯২৭-এ দাবা
১৯২৭-এ লন্ডন
লন্ডনে দাবা
স্বাগতিক লন্ডনে আন্তর্জাতিক ক্রীড়া প্রতিযোগিতা
রবীন্দ্র সরোবর স্টেডিয়াম

রবীন্দ্র সরোবর স্টেডিয়াম হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে রবীন্দ্র সরোবর হ্রদের ধারে অবস্থিত একটি মাল্টি-ইউজ স্টেডিয়াম। রবীন্দ্র সরোবর স্টেডিয়ামই কলকাতা শহরের প্রথম কংক্রিট স্টেডিয়াম। এটি ফুটবল ম্যাচের জন্য ব্যবহৃত হয়। এই স্টেডিয়ামটি ক্যালকাটা প্রিমিয়ার ডিভিশনের টালিগঞ্জ অগ্রগামী দলের ঘরের মাঠ হিসেবে ব্যবহৃত হয়। ১৯৬১ সালে ২৬,০০০ আসনবিশিষ্ট এই স্টেডিয়ামটি উদ্বোধন করা হয়েছিল।

প্রি-অলিম্পিক্স ফুটবল
১৯৬৪ প্রি-অলিম্পিক্স ফুটবলে ভারত বনাম ইরানের ম্যাচ এই মাঠে অনুষ্ঠিত হয়। ভারত এক গোলে এগিয়েও শেষমেশ ১-৩ হেরে যায়।

তথ্যসূত্র 

কলকাতার স্টেডিয়াম
পশ্চিমবঙ্গের ফুটবল মাঠ
১৯৬১-এ পশ্চিমবঙ্গে প্রতিষ্ঠিত
২০শ শতাব্দীতে ভারতের স্থাপত্য
সত্যেন্দ্রনাথ বসু জাতীয় মৌলিক বিজ্ঞান কেন্দ্র

সত্যেন্দ্রনাথ বসু জাতীয় মৌলিক বিজ্ঞান কেন্দ্র হল ভারত সরকারের বিজ্ঞান ও প্রযুক্তি বিভাগের অধীনস্থ একটি স্বশাসিত গবেষণা প্রতিষ্ঠান। এটি কলকাতার বিধাননগরে অবস্থিত। বিজ্ঞানী সত্যেন্দ্রনাথ বসুর নামাঙ্কিত এই প্রতিষ্ঠানটি স্থাপিত হয় ১৯৮৬ সালে। এই গবেষণা কেন্দ্রের ছাত্রছাত্রীরা তাদের গবেষণা পত্র যাদবপুর বিশ্ববিদ্যালয়, কলকাতা বিশ্ববিদ্যালয়, পশ্চিমবঙ্গ প্রযুক্তি বিশ্ববিদ্যালয় বা সমতুল্য কোনো বিশ্ববিদ্যালয়ে জমা দিতে পারেন।

তথ্যসূত্র 

পশ্চিমবঙ্গের গবেষণা প্রতিষ্ঠান

বহিঃসংযোগ 
 অফিসিয়াল ওয়েবসাইট 

ভারতের গবেষণা প্রতিষ্ঠান
কলকাতার গবেষণা প্রতিষ্ঠান
১৯৮৬-এ পশ্চিমবঙ্গে প্রতিষ্ঠিত
১৯৮৬-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়
নীলকন্ঠ পর্বত

নীলকন্ঠ পর্বত ভারতের উত্তরাখণ্ড রাজ্যে অবস্থিত হিমালয় পর্বতমালার এক পর্বত।

ভূগোল 

নীলকন্ঠ পর্বত (উচ্চতা ) উত্তরাখণ্ড রাজ্যের চামোলী জেলায় গাড়োয়াল হিমালয় পর্বতমালার একটি পর্বত। এই পর্বত অলকানন্দা নদী উপত্যকায় বদ্রীনাথ শহর থেকে  পূর্বে অবস্থিত।  
এই পর্বতের উত্তর পশ্চিমে শৃঙ্গ থেকে  নিচে সতোপন্থ হিমবাহ অবস্থিত। এই পর্বতের দক্ষিণ পশ্চিম দিকে পানপাতিয়া হিমবাহ ও পশ্চিম দিকে গঙ্গোত্রী হিমবাহ অবস্থিত।

আরোহণের ইতিহাস 

নীলকন্ঠ পর্বতের খাঁড়া দেওয়াল ১৯৩৭ খ্রিষ্টাব্দের ফ্রাঙ্ক স্মাইথের পর্বতারোহণের চেষ্টা থেকে শুরু করে সাত বার পর্বতারোহণের চেষ্টাকে বিফল করেছে। 
 ১৯৬১ খ্রিষ্টাব্দের ১৩ই জুন কর্ণেল নরিন্দর কুমারের নেতৃত্বে ও পি শর্মা, শেরপা লাকপা গিয়ালবু ও ফুর্বা লোবসাং সতোপন্থ হিমবাহে ঘাঁটি করে উত্তর দিকের পথ ধরে প্রথম শৃঙ্গ জয়ের দাবী করলেও এই অভিযানের সত্যতা নিয়ে বিতর্ক আছে।  এরপর ১৯৭৪ খ্রিষ্টাব্দের ৩রা জুন, ভারত তিব্বত সীমান্ত পুলিশের সোনম পুলজোর, কানহাইয়া লাল, দিলীপ সিং ও নিমা দোরজে পশ্চিম দিকের পথ ধরে উঠতে গিয়ে অসফল হয়ে উত্তর দিক দিয়ে শৃঙ্গ জয় করেন।  ১৯৯৩ খ্রিষ্টাব্দে কর্ণেল চৌহান উত্তরপূর্ব শৈলশিরা ও ২০০০ খ্রিষ্টাব্দে মার্টিন মোরান পশ্চিম শৈলশিরা ধরে শৃঙ্গ জয় করেন।

তথ্যসূত্র 

উত্তরাখণ্ডের পর্বত
পাদুম

পাদুম ভারতের জম্মু ও কাশ্মীর রাজ্যের কার্গিল জেলার একটি শহর। এই শহরের নাম বৌদ্ধ ধর্মগুরু পদ্মসম্ভবের নাম থেকে হয়েছে।

ভূগোল 

পাদুম জাংস্কার উপত্যকার মাঝখানে অবস্থিত। সমুদ্রপৃষ্ঠ থকে এর উচ্চতা ৩,৬৫৭ মিটার বা ১১,৯৯৮ ফুট। এই শহরের নিকটে ডোডা নদী ও সারাপ নদী মিলিত হয়ে জাংস্কার নদী তৈরী করেছে।

জনসংখ্যাতত্ত্ব 

২০০১ এর জনগণনা অনুযায়ী পাদুমের জনসংখ্যা ছিল ১০০০ জন। তার মধ্যে অধিকাংশ বৌদ্ধ ধর্মাবলম্বী। এই জনসংখ্যার ৪০ শতাংশ সপ্তদশ শতাব্দীতে আগত বালটি উপজাতির মুসলমান।

বিবরণ 

পাদুম শহর কার্গিল জেলার জাংস্কার মহকুমার প্রধান শহর। এই শহরের মধ্যে একটি গুহায় পাঁচ ধ্যানী বুদ্ধের চিত্র আছে। পাদুম শহরের নিকটে বার্দান বৌদ্ধবিহার ও কুর্শা বৌদ্ধবিহার ছাড়াও বেশ কিছু বৌদ্ধবিহার অবস্থিত।

যোগাযোগ 

১৯৮০ খ্রিষ্টাব্দে ১ডি নং জাতীয় সড়কের ওপর অবস্থিত কার্গিল থেকে পেনসি গিরিবর্ত্ম দিয়ে পাদুম পর্যন্ত একটি রাস্তা তৈরী হয়েছে। শীতকালে গিরিবর্ত্মগুলিতে তুষারপাতের জন্য গ্রীষ্মকালেই শুধুমাত্র এই পথ খোলা থাকে।

তথ্যসূত্র 

 Janet Rizvi. (1996). Ladakh: Crossroads of High Asia. Second Edition. Oxford University Press, Delhi. .
 Osada et al. (2000). Mapping the Tibetan World. Yukiyasu Osada, Gavin Allwright, and Atsushi Kanamaru. Reprint: 2004. Kotan Publishing, Tokyo. .
 Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

কার্গিল জেলার শহর ও নগর
লাদাখের ভূগোল
নাখোদা মসজিদ

নাখোদা মসজিদ কলকাতার প্রধান মসজিদ। এটি মধ্য কলকাতার পোস্তা, বড়বাজার এলাকার জাকারিয়া স্ট্রিট ও রবীন্দ্র সরণির সংযোগস্থলে অবস্থিত।

নির্মাণ

কচ্ছের একটি ছোট্ট সুন্নি মুসলমান সম্প্রদায় কুচ্চি মেমন জামাত আগ্রার সিকান্দ্রায় অবস্থিত মুঘল সম্রাট আকবরের সমাধি সৌধের অনুকরণে এই মসজিদটি নির্মাণ করেন। কুচ্চি মেমন জামাত সম্প্রদায়ের নেতা আবদুর রহিম ওসমান এই মসজিদের স্থাপক। তিনি নিজে ছিলেন বিশিষ্ট নাবিক। নাখোদা শব্দেরও অর্থ নাবিক।

১৯২৬ সালের ১১ সেপ্টেম্বর এই মসজিদটি স্থাপিত হয়। সেই সময় মসজিদটি তৈরি করতে মোট খরচ হয়েছিল ১৫,০০,০০০ টাকা।

স্থাপত্য এবং বিবরণী

মসজিদের নামাজ ঘরের ধারণক্ষমতা হল ১০,০০০।

মসজিদে তিনটি গম্বুজ এবং দুইটি মিনার রয়েছে যা ১৫১ ফুট উচ্চ। এছাড়া অতিরিক্ত ২৫টি ছোট ছোট মিনার রয়েছে যা ১০০ ফুট থেকে ১১৭ ফুট উচ্চ।

মসজিদের প্রবেশপথটি ফতেপুর সিকরির বুলন্দ দরজার অনুরূপ। এটি তৈরির সময় টোলপুর থেকে গ্রানাইট পাথর আনা হয়েছিল। মসজিদের ভিতরে সূক্ষ্ম অলঙ্কার এবং শৈল্পিক কল্পনার একটি চমৎকার মিশ্রণ রয়েছে।

চিত্রশালা

তথ্যসূত্র

বহিঃসংযোগ 

 

পশ্চিমবঙ্গের মসজিদ
কলকাতার দর্শনীয় স্থান
কলকাতার মসজিদ
১৯২৬-এ ভারতে প্রতিষ্ঠিত
১৯২৬-এ সম্পন্ন মসজিদ
গ্রুস (গণ)

গ্রুস গ্রুইডি (Gruidae) গোত্রের অন্তর্গত একদল সারসের একটি গণ।

প্রজাতিসমূহ 
 পাতি সারস, Grus grus
 স্যান্ডহিল সারস, Grus canadensis
 ছোট স্যান্ডহিল সারস বা ছোট বাদামি সারস, Grus (canadensis) canadensis
 বড় স্যান্ডহিল সারস, Grus (canadensis) pratensis
 Whooping Crane, Grus americana
 দেশি সারস, Grus antigone
 ব্রল্গা, Grus rubicunda
 সাইবেরিয়ান সারস, Grus leucogeranus
 ধলাঘাড় সারস, Grus vipio
 কালোকপাল সারস, Grus monacha
 কালোঘাড় সারস, Grus nigricollis
 লালচাঁদি সারস, Grus japonensis

আরও দেখুন 
 Barlow, Wacher and Disley, Birds of The Gambia 
 Grimmett, Inskipp and Inskipp, Birds of India 
 Sibley, David The North American Bird Guide (Pica / Christopher Helm, 2000) 
 Cranes of the World (1983) by Paul Johnsgard.

 
পাখির গণ
নলখাগড়া

নলখাগড়া ফ্র্যাগমিটিস (Phragmites) গণের অন্তর্গত এক প্রজাতির বহুবর্ষজীবী দীর্ঘ তৃণ। আর্দ্র ক্রান্তীয় অঞ্চলের জলাভূমি ও জলাশয়ের আশেপাশে এদের দেখা যায়। Phragmites australis প্রজাতিটিকে অনেকসময় ফ্র্যাগমিটিস গণের অন্তর্ভুক্ত একমাত্র প্রজাতি হিসেবে গণ্য করা হয়। তবে কোন কোন উদ্ভিদবিদ প্রজাতিটিকে আরও তিন থেকে চারটি প্রজাতিতে বিভক্ত করার প্রস্তাব করেছেন। বিশেষত, দক্ষিণ এশীয় নলখাগড়াকে প্রায়ই ভিন্ন একটি প্রজাতি Phragmites karka হিসেবে গণ্য করা হয়।

তথ্যসূত্র

বহিঃসংযোগ 

উদ্ভিদ
জলজ উদ্ভিদ
ভোজ্য উদ্ভিদ
দশম জাতীয় সংসদ নির্বাচন, ২০১৪

দশম জাতীয় সংসদ নির্বাচন, ২০১৪ বাংলাদেশে ৫ জানুয়ারি ২০১৪ সালে অনুষ্ঠিত হয়। এ নির্বাচনটি নবম জাতীয় সংসদের প্রধান বিরোধী দল বিএনপিসহ অধিকাংশ দলই বর্জন করে এবং শেখ হাসিনার নেতৃত্বাধীন আওয়ামী লিগ ও স্বতন্ত্রসহ ১৭টি দল নির্বাচনে প্রতিদ্বন্দ্বিতা করে। এছাড়াও নির্বাচনে ৩০০টি আসনের মধ্যে ১৫৩টি আসনে বিনা প্রতিদ্বন্দ্বিতায় প্রার্থীরা বিজয়ী হওয়ায় নির্বাচনটি নিয়ে অনেক বিতর্কের সৃষ্টি হয়।

৫ জানুয়ারি রোববার বাংলাদেশ সময় সকাল ৮টা থেকে বিকেল ৪টা পর্যন্ত বাকী ১৪৭টি আসনে ভোট গ্রহণ অনুষ্ঠিত হয়। উল্লেখ্য ১৫৪ আসনে বিনা প্রতিদ্বন্দ্বিতায় বিজয়ী হওয়ার ফলে এবারের নির্বাচনে সারা দেশের মোট ৯,১৯,৬৫,৯৭৭ ভোটারের মধ্যে ভোট দেওয়ার সুযোগ পান ৪,৩৯,৩৮,৯৩৮ জন।

প্রেক্ষাপট 
৩০শে জুন ২০১১ সালে তত্বাবধায়ক সরকারব্যবস্থা বাতিল করে জাতীয় সংসদে সংবিধানের পঞ্চদশ সংশোধনী বিল পাশ হয়। প্রধান বিরোধী দল বিএনপি ও তার শরিক জোটগুলো এর পর থেকেই নির্বাচনকালীন নির্দলীয় সরকারব্যবস্থা পুনরায় চালু করার জন্য সরকারের বিরুদ্ধে আন্দোলন শুরু করে। সরকারী দল আওয়ামী লিগ ও বাংলাদেশের বর্তমান প্রধানমন্ত্রী শেখ হাসিনা বর্তমান সরকারের অধীনেই নির্বাচনের ঘোষণা দেন এবং তখনই বিরোধী দলীয় প্রধান খালেদা জিয়া বর্তমান সরকারের অধীনে নির্বাচনে অংশগ্রহণ করবেন না বলে ঘোষণা দেন।

ফলাফল 
এই নির্বাচনে ক্ষমতাসীন বাংলাদেশ আওয়ামী লিগ ২৩৪টি আসনে জয়লাভ করে নিরাপদ সংখ্যাগরিষ্ঠতা নিয়ে নির্বাচনে জয়লাভ করে। তবে বিরোধী জোট নির্বাচন বর্জন করায় এই নির্বাচনটি বেশ বিতর্কিত ছিল।

বর্জনের ফলে ৩০০টি আসনের মধ্যে ১৫৩টি আসনের সদস্য বিনা প্রতিদ্বন্দ্বিতায় নির্বাচিত হয়। বিনা প্রতিদ্বন্দ্বিতায় আওয়ামী লিগ ১২৭টি আসনে জয়লাভ করে, রওশন এরশাদের নেতৃত্বাধীন জাতীয় পার্টি (এরশাদ) ২০টি, জেএসডি ৩টি, ওয়ার্কার্স পার্টি ২টি এবং জাতীয় পার্টি (মঞ্জু) একটিতে জয়লাভ করে।

বাকি ১৪৭টি আসনের মধ্যে ১৩৯টি আসনের (যেগুলোতে প্রতিদ্বন্দ্বিতা হয়েছিল) ফলাফল প্রকাশ করা হয়, যার মধ্যে আওয়ামী লিগ ১০৫টি, জাতীয় পার্টি (এরশাদ) ১৩টি, ওয়ার্কার্স পার্টি চারটি, জেএসডি দুটি এবং তরিকত ফেডারেশন ও বিএনএফ একটি করে আসনে জয়লাভ করে। বাকি ৮টি নির্বাচনী এলাকার নির্বাচন সহিংসতার কারণে স্থগিত করা হয় এবং পরে নির্বাচন অনুষ্ঠিত হয়। নবনির্বাচিত সংসদ সদস্যরা ৯ জানুয়ারি শপথ গ্রহণ করেন।

বর্জন ও সহিংসতার ফলে ভোটার উপস্থিতি আগের কয়েকটি নির্বাচনের তুলনায় এই নির্বাচনে বেশ কম ছিল। নির্বাচন অনুষ্ঠিত হয়েছিল এমন ১৪৭ টি আসনে ভোটার উপস্থিতি মাত্র ৪০% এবং রাজধানী ঢাকায় ২২% এর মতো ছিল।

নির্বাচনপূর্ব ও নির্বাচন পরবর্তী হত্যা 
নির্বাচনের দিন সহিংসতায় নিহত হয়েছেন ১৯ জন। নির্বাচনপূর্ব সহিংসতার দিক থেকেও এবারের নির্বাচন অতীতের রেকর্ড ছাড়িয়ে গেছে। ২০১৩ সালের ২৫ নভেম্বর তফসিল ঘোষণার পর থেকে ভোটের আগের দিন পর্যন্ত ৪১ দিনে মারা গেছেন ১২৩ জন। ভোটের দিন এতসংখ্যক মানুষের প্রাণহানি এর আগে দেখা যায়নি।

আরও দেখুন
 ১০ম জাতীয় সংসদ সদস্যদের তালিকা
 শেখ হাসিনার তৃতীয় মন্ত্রিসভা

তথ্যসূত্র 

  

বিনা প্রতিদ্বন্দ্বিতার নির্বাচন
জাতীয় সংসদ নির্বাচন
২০১৪-এ বাংলাদেশ
২০১৪-এ এশিয়ায় নির্বাচন
২০১৪-এ বাংলাদেশে নির্বাচন
শেখ হাসিনার প্রধানমন্ত্রিত্ব
সুরু উপত্যকা

সুরু উপত্যকা ভারতের জম্মু ও কাশ্মীর রাজ্যের লাদাখ অঞ্চলে সিন্ধু নদের উপনদী সুরু নদী দ্বারা সৃষ্ট উপত্যকা। এই উপত্যকার প্রধান শহর কার্গিল।

অধিবাসী 

সুরু উপত্যকায় ২৫,০০০ দর্দ ও তিব্বতীদের বসবাস। কার্গিল ও নিম্ন সুরু উপত্যকায় বেশিরভাগ অধিবাসী ষোড়শ শতাব্দীতে রাজা থি নামগ্যালের আদেশে তিব্বতী বৌদ্ধধর্ম থেকে ধর্মান্তরিত শিয়া ইসলাম ধর্মাবলম্বীদের বংশধর। পার্কাচিকের পরে রাংদুম বাদ দিলে বেশিরভাগ স্থান জনশূন্য। অষ্টাদশ শতাব্দীতে তৈরী রাংদুম বৌদ্ধবিহার এই অঞ্চলের বৌদ্ধধর্মাবলম্বীদের প্রধান আরাধনাস্থল।

ভূগোল 

রাংদুম এলাকার চারপাশের এলাকা শুষ্ক ও অনুর্বর হলেও ৩,০০০ মিটার উচ্চতার নিচে অবস্থিত নিম্ন সুরু উপত্যকা লাদাখের অন্যতম কৃষিপ্রধান এলাকা। নিম্ন সুরু উপত্যকায় উইলো ও পপলার বৃক্ষের প্রাচুর্য দেখতে পাওয়া যায়। সুরু উপত্যকার বিভিন্ন স্থান থেকে নুন কুন পর্বতদ্বয় সুস্পষ্টরূপে দেখতে পাওয়া যায়।

তথ্যসূত্র 

 Janet Rizvi. (1996). Ladakh: Crossroads of High Asia. Second Edition. Oxford University Press, Delhi. .
 Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

বহিঃসংযোগ 

 Shubh Vatra - Suru Valley
 Travel-Himalayas
 Singh's account of Suru valley
 Ladakh: Suru valley 
 Suru valley by JK tourism 

হিমালয়
লাদাখের ভূগোল
ভারতের উপত্যকা
সুরু নদী

সুরু নদী () ভারতের জম্মু ও কাশ্মীর রাজ্যের ওপর দিয়ে প্রবাহিত সিন্ধু নদের একটি উপনদী।

ভূগোল 

সুরু নদী ( দীর্ঘ) কার্গিল থেকে  দক্ষিণে ও শ্রীনগর থেকে  পূর্বে পেনসি গিরিবর্ত্মে অবস্থিত পাঞ্জেল্লা হিমবাহ থেকে উৎপত্তি লাভ করেছে। এই নদী জাংস্কার পর্বতশ্রেণীর উত্তর ও পশ্চিম সীমান্ত তৈরী করেছে। 
 উৎপত্তিস্থল থেকে এই নদী পশ্চিমদিকে প্রবাহিত হয়ে কার্গিল-জাংস্কার সড়কের সমান্তরালে প্রবাহিত হয়ে সুরু উপত্যকা গঠন করেছে। এই এলাকায় শাফাত হিমবাহ থেকে উৎপন্ন শাফাত নালার সাথে মিলিত হয়ে  উত্তর দিকে একটি সরু গর্জের মধ্য দিয়ে কার্গিল শহরের কাছে বোটকুল নদীর সাথে মিলিত হয়েছে।  কার্গিল থেকে  উত্তরে খারুলে সুরু নদী দ্রাস নদীর সাথে মিলিত হয়েছে।  এরপর এই নদী দ্রাস নদীর মিলনস্থল থেকে  দূরে আজাদ কাশ্মীরে প্রবেশ করে নুর্লায় সিন্ধু নদের সাথে মিলিত হয়।

শহর 

এই নদীর প্রায় পুরো গতিপথই কার্গিল জেলার মধ্যে অবস্থিত। এই নদী টোঙ্গুল, সুরু, গ্রান্তুং, গোমা, খারুল প্রভৃতি শহরের পাশ দিয়ে বয়ে গেছে। এই নদীর তীরে অবস্থিত সবচেয়ে বড় শহর কার্গিল লাদাখের দ্বিতীয় বৃহত্তম শহর।

তথ্যসূত্র 

ভারতের নদী
জম্মু ও কাশ্মীরের নদী
হিমালয়
শাফাত হিমবাহ

শাফাত হিমবাহ ভারতের জম্মু ও কাশ্মীর রাজ্যের একটি পার্বত্য হিমবাহ।

অবস্থান 

শাফাত হিমবাহ (দৈর্ঘ্য  ) হিমালয় পর্বতমালার জাংস্কার পর্বতশ্রেণীতে কার্গিল থেকে  দক্ষিণে ও শ্রীনগর থেকে  পূর্বে কার্গিল-জাংস্কার সরকের ডানদিকে অবস্থিত।

বৈশিষ্ট্য 

নুন কুন পর্বতদ্বয় এই হিমবাহ থেকে উঠেছে।  এই হিমবাহের গলা জল শাফাত নালা নামে সিন্ধু নদের উপনদী সুরু নদীতে মিশেছে।

তথ্যসূত্র 

হিমবাহ
ভারতের হিমবাহ
জম্মু ও কাশ্মীরের হিমবাহ
পেনসি গিরিবর্ত্ম

পেনসি গিরিবর্ত্ম বা পেনসি লা ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি গিরিবর্ত্ম। এই গিরিবর্ত্মকে জাংস্কারের প্রবেশদ্বার বলা হয়।

অবস্থান 

পেনসি গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলে সমুদ্রপৃষ্ঠ থেকে ৪৪০০ মিটার উচ্চতায় অবস্থিত। এই গিরিবর্ত্ম সুরু উপত্যকা ও জাংস্কার উপত্যকাকে সংযুক্ত করে। রাংদুম বৌদ্ধবিহার থেকে এই গিরিবর্ত্ম ২৫ কিলোমিটার দূরে অবস্থিত।

বৈশিষ্ট্য 

পেনসি গিরিবর্ত্মের পশ্চিম দিকে অবস্থিত পাঞ্জেল্লা হিমবাহ থেকে সিন্ধু নদের উপনদী সুরু নদীর উৎপত্তি হয়েছে। অপর দিকে এই গিরিবর্ত্মের পূর্ব দিকে অবস্থিত দ্রাং-দ্রুং হিমবাহ থেকে জাংস্কার নদীর উপনদী ডোডা নদীর উৎপত্তি হয়েছে।

যোগাযোগ 

কার্গিল থেকে পাদুম পর্যন্ত সংযোগরক্ষাকারী ২৪০ কিলোমিটার দীর্ঘ কার্গিল-জাংস্কার সড়ক গ্রীষ্মকালের পাঁচ মাস খোলা থাকলেও শীতকালের দিনগুলিতে ভারী তুষারপাতের জন্য বন্ধ থাকে।

তথ্যসূত্র 

 Janet Rizvi. (1996). Ladakh: Crossroads of High Asia. Second Edition. Oxford University Press, Delhi. .
 Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

হিমালয়ের পর্বত গিরিপথ
ভারতের পর্বত গিরিপথ
লাদাখের ভূগোল